CELEX: 32020R2080
Language: ro
Date: 2020-12-09 00:00:00
Title: Regulamentul de punere în aplicare (UE) 2020/2080 al Comisiei din 9 decembrie 2020 privind clasificarea anumitor mărfuri în Nomenclatura combinată

15.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 423/3
               
            
         REGULAMENTUL DE PUNERE ÎN APLICARE (UE) 2020/2080 AL COMISIEI
         din 9 decembrie 2020
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a aceluiași tabel.
                  
               
                     (4)
                  
                  
                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.
                  
               
                     (5)
                  
                  
                     Măsurile prevăzute de prezentul regulament sunt conforme cu avizul Comitetului Codului vamal,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a aceluiași tabel.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 9 decembrie 2020.
            
               
                  Pentru Comisie,
               
               
                  Pentru Președinte,
               
               Gerassimos THOMAS
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificare (Cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        Jumătăți de tomate sărate și uscate, destinate consumului imediat. Conținutul de sare variază între 10,65 % și 17,35 % din greutate. În funcție de diferitele niveluri de conținut de sare, produsul este subdivizat în diferite categorii de calitate, având mai multe utilizări.
                        Procesul de producție constă în tăierea tomatelor proaspete, sărarea acestora și expunerea lor ulterioară la soare pentru uscare. Principala funcție a sărării este condimentarea și stabilirea unor categorii de calitate diferite. Ca efect secundar, sărarea accelerează uscarea și conservă produsul.
                        Produsul este ambalat în pachete vidate de diferite dimensiuni, în cutii de carton, depozitate la o temperatură mai mică de 5 °C.
                     
                     
                        2002 10 90 
                     
                     
                        Clasificarea se stabilește pe baza regulilor generale 1 și 6 de interpretare a Nomenclaturii combinate și pe baza textului codurilor NC 2002 , 2002 10  și 2002 10 90 .
                        Poziția 0711  cuprinde legumele care au fost tratate numai pentru a asigura conservarea lor provizorie în timpul transportului sau al depozitării înainte de utilizare, cu condiția ca acestea să rămână improprii consumului imediat în starea respectivă. Întrucât produsul în cauză este adecvat pentru consum imediat, clasificarea la poziția 0711  este exclusă.
                        Poziția 0712  cuprinde legumele uscate care nu au făcut obiectul unei preparări ulterioare.
                        Sărarea nu este un procedeu prevăzut la capitolul 7. Se consideră că aceasta este o preparare ulterioară, deoarece procesele de uscare nu necesită neapărat adăugarea de sare. În consecință, clasificarea la poziția 0712  este exclusă.
                        Prin urmare, produsul trebuie clasificat la codul NC 2002 10 90  drept tomate preparate sau conservate în alt mod decât în oțet sau acid acetic.